શેરબજારને આજે બેન્કિંગ, મેટલ, ઓટો, એફએમસીજી અને ફાર્મા શેરનો સારો સપોર્ટ મળી રહ્યો છે. આજના ટ્રેડિંગમાં દિગ્ગજ શેરોની સાથે મિડ અને સ્મોલકેપ શેરમાં પણ સારી લેવાલી જોવા મળી રહી છે. શેરબજાર ખૂલ્યાના એક કલાક બાદ સેન્સેક્સમાં ૧૦૧.૩૮ પોઇન્ટના ઉછાળા સાથે ૨૯,૨૭૦.૩૫ની સપાટી જોવા મળી હતી, જ્યારે નિફ્ટીમાં ૩૦.૮૦ પોઇન્ટના ઉછાળા સાથે ૯,૦૬૧ની સપાટી જોવા મળી હતી. સાથેસાથે એશિયાઈ બજારમાં મિશ્રિત કારોબાર જોવા મળ્યો છે અને ક્રૂડ તેલ ગગડીને તેનો ભાવ પ્રતિબેરલ ૫૧ ડોલરની આસપાસ જોવા મળ્યો છે.